ŽIVOTOPIS

Rođena sam 05. listopada 1979. godine u Zagrebu gdje sam pohađala osnovnu školu. Tijekom osnovnog školovanja akcelerirala sam iz prvog u treći razred. Usporedno sam završila i osnovnu muzičku školu. 1997. godine upisala sam studij molekularne biologije na Prirodoslovno-matematičkom fakultetu u Zagrebu na kojem sam diplomirala 2003. s odličnim uspjehom. Diplomski rad pod naslovom “Utjecaj mutacije *recBD1080A* na konjugacijsku rekombinaciju bakterije *E. coli* u prisutnosti proteina Gam“ izradila sam na Zavodu za molekularnu biologiju Institita Ruđer Bošović, u Laboratoriju za mikrobijalnu genetiku. Od veljače do lipnja 2003. godine volontirala sam kod dr. sc. Mary Sopte na Institutu Ruđer Bošković u Laboratoriju za gensku regulaciju gdje sam se bavila problematikom transkripcije kod kvasca. Od lipnja 2003. godine radim kod dr.sc. Ivice Rubelja u Laboratoriju za eksperimentalnu kancerologiju (sada Laboratorij za molekularnu i staničnu biologiju) Instituta Ruđer Bošković na problematici staničnog starenja i imortalizacije. Za to vrijeme sudjelujem u programu financiranja od strane navedenog instituta. U lipnju 2004. godine primljena sam na mjesto znanstvenog novaka u istom laboratoriju gdje sam i izradila ovu doktorsku disertaciju. Iste godine sam upisala Poslijediplomski studij iz područja molekularne i stanične biologije na Prirodoslovno-matematičkom fakultetu u Zagrebu. 2007. godine odobren mi je prijelaz na III. godinu doktorskog studija na biološkom odsjeku PMF-a.

**Sudjelovanja na kongresima i simpozijima:**

50 godina molekularne biologije u Hrvatskoj, Zagreb, 20-21.11.2008.

4th European workshop on Role of Telomeres and Telomerase in Cancer and Aging, Ladenburg, Germany 16.-18.03.2008.

8. hrvatski biološki kongres, Zagreb, Hrvatska, 27.9-2.10.2003.

45 godina molekularne biologije u Hrvatskoj, 50 godina dvostruke uzvojnice, Zagreb, Hrvatska, 20-21.9.2003